  Руслан Нуриахметов Майя Бывальцева Украина котырын югдур секыт луэмен валче 24-тӥ тулыспалысен Россилэн лымшорысьтыз куд-ог аэропортъёсы самолётъёс лобамысь огдырлы дугдӥзы. Со сярысь Росавиацилэн пресс-службаез ивортӥз. Уретон 2-тӥ южтолэзьысь 3 час 45 минутозь (Москваысь дыръя) кужымаз луоз. Огдыре уз ужалэ аэропортъёс: Ростов (Платов), Краснодар (Пашковский), Анапа (Витязево), Геленджик, Элиста, Ставрополь, Белгород, Брянск, Орел, Курск, Воронеж, Симферополь. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Ростуризм туристъёс понна колл-центр радъяз. 8-(800)-200-34-11 номере котькуд нунал 8 часысен (мск) 20 часозь (мск) дунтэк жингыртыны луоз. Тегъёс: Удмуртия Россия самолёт  